Får man noget støtte når man kommer hjem fra et McGuire-kursus?
Ja. Efter et gennemført kursus får den nye kursist en primærtræner. En primærtræner har selv arbejdet intensivt med sin egen stammen og været på flere McGuire-kurser. Ydermere er personen uddannet indenfor programmet. En primærtræner fungerer som en støtte for den nye kursist og der opfordres til, at de to dagligt eller ugentligt har kontakt.
Derudover findes der støttegrupper i både København og i Jylland. Her mødes gamle og nye kursister med jævne mellemrum, for at træne teknik, snakke om hvordan det går samt udfordre hinanden med oplæg, telefonopkald mm.
Derudover kan man komme på ligeså mange opfølgende McGuire-kurser overalt i verden, som man har lyst til.